Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Israelilainen lääketehdas NRx Pharmaceuticals ilmoitti saaneensa -
erinomaisen turvallisuusprofiilin uudelle koronarokotteelleen.
Se on läpäissyt maan erittäin tiukat tietoturvallisuusvalvonnan testit ja -
yhtiö jatkaa testejään seuraavaan vaiheeseen.
Rokote, joka on tarkoitettu toimimaan tehokkaasti myös koronan uutta -
Omicron muunnosta vastaan, on saanut nimekseen Bri-Life.
Lääketehtaan johto kertoo, että on syytä olla hyvin optimistinen -
myös sen suhteen, että uusi lääke antaa kestävän immuniteettisuojan -
koronan muita mahdollisia muunnelmia vastaan.
Israelin hallitus sulki Omicron viruksen vuoksi lentoasemansa -
kaikilta ulkomaalaisilta viime kuun lopulla kahdeksi viikoksi, -
mutta ei ole tehnyt vielä mitään päätöstä kenttien avaamiseksi.
Edelleen noin 50 Afrikan maata on julistettu punaisiksi -
tämän uuden Omicron muunnelman johdosta.
Israelin ulkomaantiedustelupalvelu Mossadin uusi johtaja -
David Barnea vieraili viikko sitten Yhdysvalloissa -
tarkoituksenaan kertoa Valkoisen Talon ja Pentagonin johdolle -
Iranin ydinaseohjelman todellisesta kehittymisestä ja -
samalla myös Israelin valmiudesta keskeyttää sen toiminta.
Keskusteluista ei ole annettu paljoakaan tietoa julkisuuteen, -
mutta pääministeri Bennettin lähettiläänä Mossadin johtajan -
oli määrä pyytää myös Yhdysvaltoja tekemään kaikkensa, -
että Iran saataisiin luopumaan ydinaseohjelmastaan.
Tiedustelujohtajan mukaan Iran on edistynyt jo niin pitkälle, -
että palaaminen takaisin alkuperäiseen JCPOA sopimukseen -
ei ole enää edes mahdollista.
Hän korosti myös maansa hallituksen päätöstä toimia joka tapauksessa, -
vaikka yksinkin, jotta Iranista ei tulisi ydinasevaltiota.
Saman viestin maailmalle antoi myös Israelin presidentti Isaac Herzog -
vieraillessaan eri Euroopan unionin valtioissa runsas viikko sitten.
Yhdysvaltojen ulkoministeri toisti presidentti Bidenin ilmoituksen, -
jonka mukaan Yhdysvallat ei voi hyväksyä tilannetta, -
jossa Iran vain nopeuttaa ydinohjelmaansa, -
mutta hidastaa tarkoituksella neuvottelujaan se lopettamiseksi.
Noin puolen vuoden toimintansa jälkeen Israelin hallitus -
on joutunut toteamaan, että sen toiminta ei ole vastannut -
sen koommin heidän antamiinsa vaalilupauksiin, -
kuin myöskään äänestäjien odotuksiin.
Näitä gallup-tuloksia julkaistaan maassa jatkuvasti, -
ja viikko sitten Mediakanava 12:n tekemä gallup osoittaa, -
että entinen pääministeri Netanjahu on edelleen maan ylivoimaisesti -
suosituin poliitikko ja myös paras ehdokas uudeksi pääministeriksi.
Nykyistä, ns. muutoskoalitiota kannattaa tällä hetkellä vain -
36 prosenttia kaikista haastatelluista, -
kun taas Netanjahun johtama koalitio saisi noin 43 prosenttia äänistä.
Pääministerivertailussa Netanjahua kannattaisi lähes puolet, -
eli 45 prosenttia, kun taas Bennettiä vain 25 prosenttia äänestäjistä.
Nämä tällaiset lukemat heikentävät pääministeripuoleen asemaa -
ja vahvistavat samalla arabipuolue Raamin vaikutusvaltaa.
Israelilaiset eivät myöskään pidä koronaviruspandemiaa -
maan tärkeimpänä ongelmana, sillä 39 prosenttia sanoi, -
että elinkustannukset ovat suurin huolenaihe.
Toiseksi eniten huolta aiheuttaa väkivalta ja rikollisuus, -
kolmanneksi Iran ja sen ydinohjelma.
Koronavirus saa ongelmana enää vain kuuden prosentin äänimäärän.
Jonkun aikaa pysähdyksissä olleet terrori iskut on otettu jälleen käyttöön
palestiinalaisten toimesta. Viime viikon aikana on sattunut -
kaksi uutta iskua, joissa on menetetty myös ihmishenkiä.
Viimeisin isku tapahtui viime maanantaina -
Tulkarmissa olevan risteyksen vartioasemalla.
Hurjaa vauhtia ajanut auto törmäsi israelilaiseen vartijaan, -
joka loukkaantui vakavasti ja vietiin sairaalaan.
Risteysaseman toinen vartija ampui autoa kuljettanutta -
15-vuotiasta palestiinalaispoikaa, Muhammed Musaa.
Hänetkin vietiin sairaalaan mutta hän kuitenkin kuoli saamiinsa vammoihin.
Nuorukaisella ei ollut ajokorttia, eikä lupaa tulla Israelin puolelle.
Kyseessä oli jo toinen vastaavan- lainen isku lyhyen ajan sisällä, -
sillä vain kaksi vuorokautta aikaisemmin palestiinalainen -
teini-ikäinen nuori puukotti nuorta ortodoksijuutalaista poikaa -
Jerusalemin Damaskos-portin lähellä.
Nuorukainen yritti päästä puukottamaan muitakin -
ja tilanne kehittyi niin vaaralliseksi, että paikalla olleet rajavartijat -
joutuivat pysäyttämään pojan ampumalla.
Myös hän kuoli saamiinsa vammoihin.
Israelin puolustusministeri Benny Gantz määräsi tapauksista tutkinnan, -
mutta totesi samalla, että kaikki Juudean ja Samarian -
rajanylityspaikat tulee asettaa välittömästi korkeaan hälytystilaan.
Kumpikin tapaus otettiin esiin myös Israelin parlamentissa Knessetissä, -
oikeistoon, siis oppositioon kuuluvat edustajat vaativat -
hallituskoalitioon kuuluvan Raam puolueen johtajaa Mansour Abbasia -
tuomitsemaan iskut.
Mansour Abbas kuunteli opposition vaatimusta, -
mutta poistui kuitenkin parlamentin istunnosta -
sen koommin kommentoimatta kuin vastaamattakaan vaatimuksiin.
Knessetissä käytettiin sen jälkeen puheen vuoroja, joissa ihmeteltiin, -
tukeeko maan hallitus tällä tavoin palestiinalaista terroria.
Parlamentin ulko- ja turvallisuuskomitean puheenjohtaja -
Ram Ben Barak totesikin, että Israel on jälleen terroriaallon keskellä, -
suuria hyökkäyksiä kyetään estämään ja jopa ennakoimaan, -
mutta tällaisten yksittäisten susien iskut ovat mahdottomia ennustaa.
Syyrian armeijan tiedottaja kertoi, että tiistaina, vain muutamia päiviä sitten,
tuntemattomat sotilaskoneet tekivät ohjushyökkäyksen -
useisiin satamassa oleviin kohteisiin.
Armeijan tiedottajan mukaan kyseiset iskut osuivat useisiin -
Iranin rakennuttamiin ja valvomiin kohteisiin, tuhoten ne perusteellisesti.
Iskut aiheuttivat ensin suuri tulipaloja, jotka sittemmin laajenivat -
valtaviksi räjähdyksiksi varastoissa olleiden ammusten räjähdellessä.
Syyria syytti, tapansa mukaan iskuista Israelin armeijaa, -
joka, yhtä lailla tapansa mukaan, kieltäytyi kommentoimasta iskuja.
Israelin ilmavoimat on kylläkin iskenyt Syyrian puolella oleviin -
iranilaisiin kohteisiin tuon tuostakin,
mutta ei milloinkaan näin lähellä Venäjän armeijan tukikohtia.
Iskut Latakiaan ovat erittäin harvinaisia, -
sillä aivan sataman lähellä on myös Venäjän armeijan asevarikko.
Edellisen kerran Israel tekin ilmaiskuja Latakiaan vuonna 2018, -
jolloin Syyrian ilmapuolustus ampui venäläisellä S-200 ohjuksella -
vahingossa alas venäläisen vakoilukoneen.
Tapauksesta syytettiin tuolloinkin Israelia, -
jonka koneilla ei ollut mitään tekemistä -
Syyrian ilmapuolustuksen hutiloinnin kanssa.
Israelin armeija sai tehtäväkseen estää Gazan kaistaa hallinnoivan -
Hamasin mahdollisuudet alittaa tai ylittää -
Israelin ja kaistan välistä raja-aluetta.
Erityinen huomio tuli kiinnittää ns. hyökkäystunneleihin.
Lähes neljä vuotta kestänyt projekti on nyt saatu päätökseen, -
ja Gaza on nyt ympäröity maan puolelta -
65 kilometriä pitkällä betonimuurilla,
vastaavasti kuin oli jo aikaisemmin tehty useiden muidenkin -
palestiinalaiskylien ja kaupunkien kohdalla.
Puolustusvoimat korostaa -
että kyse ei ole asukkaiden ja siviilien elinolojen kurjistamisesta, -
vaan puhtaasti ennalta ehkäisevästä puolustuksellisesta toimenpiteestä, -
jolla estetään Hamasin pahimmat toimet.
Aidan valmistumisen johdosta Israelin korkein sotilashenkilö, -
esikuntapäällikkö Avi Kochavi piti puheen, jossa hän sanoi mm., -
että tämä rautamuuri on keskeinen osa taistelussamme Hamasia ja -
muita Iranin tukemia terroristi- organisaatiota vastaan täällä etelässä.
"Viime keväänä täältä ammuttiin yli 4500 ohjusta ja rakettia -
Israelin puolelle ja yritettiin alittaa raja useista eri kohdista.
Nyt siihen ei tarvitse enää panostaa, -
sillä tämä aita suojaa kansalaisiamme erittäin tehokkaasti".
Näin siis kenraali Avi Kochavi kuvaili tämän vahvistetun -
Gazan ja Israelin välisen aidan ominaisuuksia.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola